**Задачи за учениците од I одд. од продолжен престој**

**Време на реализација: од 13. 04 – 16. 04. 2020**

**Понеделник – 13 04. 2020 година**

**Активност: Набљудување на промените во природата – Природни науки**

**Цел:** Да се воочуваат карактеристиките на годишното време пролет

**Задача:** Задача на ученикот е да застане на прозорец или да излезе во двор или на тераса во присуство на родител, да ги набљудува промените на природата во пролет ( поттикнувајте го преку прашања за она што ученикот нема да го забележи) и да ги кажува. Сите воочени промени од страна на ученикот возрасното лице треба да ги запишува и да ги прати во групата во пишана форма.

**Вторник – 14. 04. 2020 година**

**Активност: Слушање песничка за Велигден – Музичко образование**

**Цел: Развивање љубов кон музиката, гаење на традицијата и почит кон големите верски празници**

**Задача:** ) Ги задолжувам учениците да побарат од родителите да им објаснат се што знаат за празникот Велигден: зошто се прославува, што е симбол за овој празник, што симболизира црвеното јајце, како се прославува во годините наназад... Потоа да им испеат или да им пуштат песнички за празникот велигден на следниот линк

<https://www.youtube.com/watch?v=Em2ra4yfsTA>. Откако ќе ја слушнат песната родителите треба да ја разјаснат нејзината содржина за да имаат појасна слика за славењето на претстојниот празник, а потоа истата да ја слушаат неколку пати, па ако сакаат можат и да ја научат.

**Среда – 15. 04. 2020 година**

**Активност: ,, Изработка на велигденски кошнички- Ликовно образование**

**Цел: Развивање на фантазијата, креативноста и ситната мускулатура на рацете, перцепирање и осознавање на материјалите за работа**

**Задача:** Од разни материјали кои во моментот ги поседувате во својот дом:ножички, лепак, картон, ткаенина, хамер..ученикот има за задача да направи кошничка за јајца, а при тоа да му помага повозрасно лице кое ќе му дава совети и идеи како би можела да изгледа кожничката и да внимава при манипулирањето со ножичките и лепакот. Како идеа може да послужи линкот

<https://www.youtube.com/watch?v=UXdD4ipoa54>

**Четврток – 16. 04. 2020 година**

**Активност: Фарбање велигденско јајце – Ликовно образование**

**Цел: Развивање на ликовното изразување**

**Задача:** Ученикот има за задача да побара од родител да свари јајце. Додека јајцето се вари треба да ја подготви работната површина односно да си донесе водени или темперни боици, кутивче во кое има вода, четка за боење и на крајот свареното јајце. Да размисли добро што сака да наслика на јајцето и самостојно да го изработи.Откако јајцето ќе се изработи и ќе се исуши да се ставе во кошничката која е направена предходниот ден.